บาทเปิด 30.68/70ทรงตัวไร้ปัจจัยใหม่
ธนาคารซีไอเอ็มบี ไทย รายงาน เงินบาทเปิดตลาดที่ระดับ 30.68/70 ทรงตัวไร้ปัจจัยใหม่
6 ธ.ค. 2555

ธนาคารซีไอเอ็มบี ไทย รายงาน เงินบาทเปิดตลาดที่ระดับ 30.68/70 ทรงตัวไร้ปัจจัยใหม่
นักบริหารเงินจากธนาคารซีไอเอ็มบี ไทย เปิดเผยว่า เงินบาทเปิดตลาดเช้านี้อยู่ที่ระดับ 30.68/70 บาท/ดอลลาร์ จากเย็นวันอังคาร(4 ธ.ค.)อยู่ที่ระดับ 30.67/69 บาท/ดอลลาร์ เนื่องจากยังไม่มีปัจจัยใหม่ที่ส่งผลกระทบต่อตลาดเข้ามาเพิ่มเติม
"เงินบาททรงตัวเนื่องจากยังไม่มีปัจจัยใหม่ที่ส่งผลกระทบเข้ามา"นักบริหารเงิน กล่าว
ทั้งนี้ ตลาดอยู่ระหว่างรอผลประชุมของกลุ่มสหภาพยุโรปในคืนนี้ว่าจะมีมาตรการช่วยเหลือแก้ปัญหาหนี้ของประเทศสมาชิกอย่างไร และผลการเลือกตั้งของประเทศญี่ปุ่น ซึ่งคาดว่าแนวโน้มเงินเยนจะอ่อนค่าในปีหน้า
สำหรับความเคลื่อนไหวของค่าเงินสกุลหลักต่างประเทศที่สำคัญ เงินเยนอยู่ที่ 82.41/43 เยน/ดอลลาร์ อ่อนค่าจากระดับ 82.01/04 เยน/ดอลลาร์ ส่วนเงินยูโรอยู่ที่ 1.3048/3051 ดอลลาร์/ยูโร อ่อนค่าจากระดับ 1.3072/3074 ดอลลาร์/ยูโร
นักบริหารเงิน ประเมินการเคลื่อนไหวของเงินบาทในวันนี้จะอยู่ในกรอบ 30.60-30.7 บาท/ดอลลาร์